Bangalore internasjonale lufthavn
**Kempegowda International Airport** (tidligere **Bangalore internasjonale lufthavn**) (IATA:**BLR**, ICAO: **VOBL**) er en internasjonal lufthavn for Bangalore i Karnataka, India. Den ligger på Devanahalli om lag 30 kilometer fra Bangalore City Railway Station og dekker et område på 1 900 hektar. flyplassen ble tatt i bruk i 2008 som **Bengaluru International Airport** da den erstattet HAL Airport som byens hovedflyplass. Den fikk i 2013 navn etter Kempe Gowda I, Bengalurus grunnlegger.

I 2014-15 ble lufthavnen rangert som den tredje mest trafikkerte, etter New Delhi og Chhatrapati Shivaji internasjonale lufthavn. Den betjente 15,24 millioner passasjerer og 400 flybevegelser (ATM) daglig.

Flyplassen er base for AirAsia India og Air Pegasus og sekundær base for Jet Airways. Den brukes også regelmessig av Air India, IndiGo og SpiceJet, Air Deccan og Kingfisher Airlines var også basert på flyplassen.

Historie
--------

Flyplassprosjektet startet som et offentlig og privat joint venture mellom Zürich lufthavn, Siemens, Karnatakas regjering og de indiske lufartsmyndigheter, "Airports Authority of India (AAI)". Byggearbeidene begynte juli 2005 etter en ti år lang utsettelse. Flyplassen var opprinnelig planlagt for 6,5 million passasjerer årlig, men ble senere endret til 12 millioner årlig. Endringene førte til at terminalen måtte bygges større, flere oppstillingsplasser for fly, ny taksebane og ytterligere infrastruktur. Flyplassen ble åpnet 30. mars 2008, men på grunn av forsinkelser i flykontrolltjenesten (ATC) ble den tilslutt tatt i bruk 24. mai 2008. Et fly fra Jet Airways fra Mumbai markerte starten på operasjonene. Senere ble en Indian Airlines flight til Singapore den første til å ta av. Den velkjente og uttjente gamle HAL-plassen i Bangalors sentrum kunne stenge for kommersiell trafikk.

### Nytt navn

Den 27. februar 2009 foreslo Karnatakas regjering overfor regjeringen i New Delhi å endre plassens navn til byens grunnlegger, Kempe Gowda I og i 2011, ble det rettet en ny henvendelse til sentralregjeringen om å gi plassen navn etter Kempegowda. In 2012, the central government accepted the state government's proposal to name the airport after Kempegowda. Den 18. juli 2013 ble navnet formelt godtatt. Til slutt fikk flyplassen sitt nye navn den 14. desember 2013. Samtidig ble en ny terminal (Terminal 1A) tatt i bruk..

### Utvidelser

Kempegowda Airport er blitt utvidet i to faser. Fase 1 ble fullført i desember 2013 til en kostnad på 1 500 crore Rupi. Terminalbygget ble utvidet til 150  556 kvadratmeter med check-in, immigrasjon, sikkerhet og fasiliteter i bagasjehallen, alt ble utvidet. I tillegg ble Terminal 1A utvidet med tre internasjonale utganger, den ene for Airbus A380, verdens største passasjerfly. Alt i alt har fase 1 løftet Kempegowdas passasjerkapasitet til 20 millioner i året.

Fase 2 omfatter bygging av en ny rullebane og ny terminal. Det vil gjøre Kempegowda istand til å betjene de forventede 55 millioner passasjerer som vil bruke plassen årlig frem til 2029-30. Det vil også sette plassen istand til å håndtere 1 million tonn frakt, en betydelig økning i forhold til eksisterende kapasitet på 350 000 tonn. Denne fssen ble klarert av "Ministry of Environment and Forests" i september 2014. og forventet ferdig i 2020.

Rullebane
---------

Kempegowda International Airport har en rullebane 09/27 som er 4 000 meter lang og 60 meter bred som kan ta imot alle typer fly. Byggearbeidene for en ny rullebane pågår og forventes klar i 2020 sammen med nytt terminalbygg.

Galleri
-------

* BMTC Volvo fly-busserBMTC Volvo fly-busser
* Trumpet interchangeTrumpet interchange
* IndiGo Airbus A320-200IndiGo Airbus A320-200
* Oman Air Boeing 737-800Oman Air Boeing 737-800
* A British Airways Boeing 777-200ERA British Airways Boeing 777-200ER
* A Singapore Airlines Cargo Boeing 747-400.A Singapore Airlines Cargo Boeing 747-400.
* AnkomsthallenAnkomsthallen

Referanser
----------

1. ↑   "Aerodrome Geographical and Administrative Data" Arkivert 4. mars 2016 hos Wayback Machine. (PDF).
2. ↑  "Master Plan and Projects" Arkivert 20. november 2015 hos Wayback Machine.. *bengaluruairport.com*.
3. 1 2 3  Anil Urs.
4. ↑  "Siemens team wins bid to build international airport in Bangalore: Reuters".
5. ↑  "Govt to push Centre for 'Kempe Gowda' airport".
6. ↑  "Centre accepts proposal to name Kempegowda International Airport after Kempegowda".
7. ↑  IANS (17 July 2013).
8. ↑  "Kempegowda International Airport to be renamed Kempegowda International Airport on Dec 14 – The Times of India".
9. ↑  Chandrashekar G. (15 December 2013).
10. ↑  BIA Terminal 1 Expansion Capacity, Design And Construction Update 2012-05-07 Arkivert 4. mars 2016 hos Wayback Machine..
11. ↑  KIA all set to welcome A380.
12. ↑  Acharjee, Sonali (16 December 2013).
13. ↑  Bangalore airport gets 'green nod' for expansion.
14. ↑  «"BIAL to receive Environmental Clearance for second stage of expansion"». Arkivert fra originalen 24. september 2015. Besøkt 29. november 2015.

Eksterne lenker
---------------

* Offisielt nettsted Rediger på Wikidata

* (en) Kempegowda International Airport – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |